Det er ikke kun Netto i Allerød, der oplever tyveri og hærgen. Supermarkedet Fakta er udsat for det samme i Allerød

Ved du noget eller har du video/billeder? Tip os på 1224@eb.dk eller sms/mms til 1224 (alm. takst)

Netto i den nordsjællandske by Allerød oplever store problemer med tyverier og hærgen fra grupper af støjende asylansøgere fra det nærliggende asylcenter Center Sandholm.

Supermarkedet har allerede taget konsekvensen af de mange forbrydelser og har indskrænket åbningstiderne og indsat privat vagtværn.

Og nu viser det sig, at Fakta i Allerød også er ramt af et tyveriboom.

- Vi har ekstraordinært mange tyverier i vores butik i Allerød, og sidste år havde vi også et væbnet røveri i butikken, siger salgsdirektør i Fakta, Jens Romundstad, og tilføjer til Ekstra Bladet, at det er markant over det normale antal tyverier i andre butikker.

Se også: Asylansøgere hærger Netto: Tvunget til at hyre vagter

- Vi er parate til at bruge de nødvendige midler og værktøjer til at passe på vores medarbejdere i butikken, siger Jens Romundstad, der samtidig oplyser, at de har taget de samme metoder i brug, som Netto i byen også gør brug af.

Coop følger situationen meget tæt, og kommunikationskonsulent i Coop, Maria Sønderby, oplyser, at de har stor fokus på situationen i Allerød.

- Kender du til andre supermarkeder, der oplever det samme som i Allerød?

- Det kan jeg ikke udtale mig om, siger hun.

Politikommissær ved Nordsjællands politi, Morten Riisager-Pedersen, bekræfter over for Ekstra Bladet, at politiet gentagne gange er blevet kaldt ud til Netto-butikken i Allerød, og at det overvejende er asylansøgere tilknyttet Center Sandholm, der er involveret i tyveri-sagerne.

Se også: Asylsøgere gramser og stjæler: Og Støjberg klør sig i .....